दिव्य किसी लेखकीय पृष्ठभूमी से संबंध नहीं रखते हैं। उनके परिवार में पढ़ने वाले तो हैं, लेकिन लिखने वाले सिर्फ एक वे ही। किताबें उन्हें विरासत में मिली लेकिन लेखन नहीं। फिर भी वे बहुत अच्छे से जानते हैं कि तकनीकों का फायदा उठाते हुए उन्हें अपनी किताबें पाठकों तक पहुंचानी कैसे हैं। शब्दों से खेलना इन्हें अच्छे से आता हैं। कई लोग दिव्य को डिजीटल लेखक भी कहते हैं, क्योंकि फेसबुक से लेकर मोबाईल एप्प तक, यू ट्यूब से लेकर अॉनलाईन बुक खरीदने तक दिव्य ने कई तरह के नये प्रयोग किये हैं, जो दिव्य से पहले किसी लेखक ने नहीं किये। दिव्य अपनी किताबों के मार्केट में आने से पहले उनका यूट्यूब वीडियों शूट करते हैं। यह अनोखा प्रयोग हिन्दी किताबों की दुनिया में पहली बार हुआ।